اسلام آباد : وزیر مملکت امور خارجہ حنا ربانی سویڈن، اسٹاک ہوم اٹ ارٹمیکو یورپی یونین انڈو پیسفک فورم اٹ بشخ ہلنگ کن تینا دورہ نا وخت آ اہم ء اوڑدہی کرینے۔ ترجمان دفتر خارجہ نا رد اٹ حنا ربانی کھر نا سویڈش وزیر خارجہ ٹوبیاس بلسٹروم تون اوڑدہی نا وخت آ وزیر مملکت خارجہ امور پاکستان اٹ سویڈش سفارتخانہ ءِ بند کننگ‘ پاکستانی طالب علم آتے مون تروک فریشانی تا باندات ءِ چست کرے۔ حنا ربانی سویڈش جامعہ غاتے ٹی تعلیم دوئی کننگ نا استخواہی تخوک طالب علم آتے مون تروک فریشانی تے چٹفنگ آ زور شاغا‘اوڑدہی نا وخت آ تین پہ تینی واپاری‘ زرکاری‘ قابل تجدید توانائی، سوگو شونداری‘ آئی ٹی بشخ آتے ٹی کمک کننگ آ گپ وتران مس وخت اس کہ پاکستان اٹ چنکا و نیامئی درجہ نا واپاری بشخ انا شونداری آ ہم گپ وتران کننگا۔
(آن لائن)
